มีอาการอยู่ ๆ ก็เวียนหัวและเริ่มคลื่นไส้ในตอนเช้า (ไม่ใช่หลังตื่นนอน เช่นตื่นนอนช่วง 6 โมง จะเริ่มเวียนหัวช่วง 9 - 10 โมง / รับประทานอาหารเช้าแล้ว) มีอาการติดกันมาประมาณ 4 - 5 วันตาพร่านิด ๆ ไม่มากค่ะ
สวัสดีค่ะ อาการเวียนหัว คลื่นไส้ อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยหรือถ้าในช่วงรอบเดือนที่ผ่านมามีเพศสัมพันธ์ไม่ป้องกัน อาจจะลองตรวจการตั้งครรภ์ดูเบื้องต้นร่วมด้วยค่ะการดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆหากมีอาการของระบบประสาทที่คล้ายกับเป็นเนื้องอกในสมองดังกล่าวไป หรือมีเลือดออกมากทางช่องคลอดหรือทางการขับถ่าย ควรไปพบแพทย์เพื่อตรวจเพิ่มเติม